**Ministru kabineta noteikumu projekta**

**„Grozījumi Ministru kabineta 2009.gada 30.jūnija noteikumos Nr.730 „Dzīvnieku barības apritē iesaistītā uzņēmuma reģistrācijas un atzīšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku barības aprites likuma 3.panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban Ministru kabineta 2009. gada 30.jūnija noteikumi Nr. 730 „Dzīvnieku barības apritē iesaistītā uzņēmuma reģistrācijas un atzīšanas kārtība” (turpmāk – noteikumi Nr. 730) nosaka kārtību, kādā Latvijā reģistrē un atzīst barības apritē iesaistītos uzņēmumus, un personu loku, uz kurām attiecas reģistrācija un atzīšana.Noteikumu projekts papildina spēkā esošo regulējumu attiecībā uz barības aprites uzņēmumiem, kas veic darbības interneta vidē (attālināti) un veicina tādas pārtikas izmantošanu dzīvnieku ēdināšanā, kurai ir beidzies derīguma termiņš, tā samazinot vērtīgu produktu nonākšanu atkritumos.Ievērojot minēto, ir sagatavots Ministru kabineta noteikumu projekts „Grozījumi Ministru kabineta 2009.gada 30.jūnija noteikumi Nr.730 „Dzīvnieku barības apritē iesaistītā uzņēmuma reģistrācijas un atzīšanas kārtība”” (turpmāk – noteikumu projekts), kas pilnveido spēkā esošo regulējumu, lai nodrošinātu drošu dzīvnieku barības apriti Latvijā.Noteikumu projekta 1. punkts papildina noteikumu Nr.730 3.punktu, paredzot, ka atzīšana Pārtikas un veterinārajā dienestā nepieciešama arī uzņēmumiem, kas veic piesārņotas barības detoksifikāciju vai nodarbojas ar insektu audzēšanu to pārstrādei proteīnā, kuru paredzēts izmantot dzīvnieku barībā. Noteikumu projekta 2. punkts precizē noteikumu Nr.730 4.punktu, svītrojot no tā pirmās daļas Lauksaimniecības datu centru (turpmāk – datu centrs), lai skaidri noteiktu, ka datu centrs reģistrē tikai uzņēmumus, kas nodarbojas ar barības primāro ražošanu. Datu centra funkcijas iekļautas atsevišķāpunktā (noteikumu projekta 5. punkts).Noteikumu projekta 4. punkts aktualizē to uzņēmumu sarakstu, uz kuriem attiecas reģistrācija Pārtikas un veterinārajā dienestā.Noteikumu projekta 6. punkts precizē datu centra un Pārtikas un veterinārā dienesta funkcijas attiecībā uz barības aprites uzņēmumu reģistrāciju.Noteikumu projekta 7. punkts precizē noteikumu Nr. 730 8.2. apakšpunktu, paredzot, ka noteikumu Nr. 730 7. punktā iekļautās prasības neattiecas uz uzņēmumiem, kas veic graudu termisko apstrādi.Noteikumu projekts precizē noteikumu Nr. 730 12. punktā noteikto kārtību, kādā dienests paziņo par barības aprites uzņēmuma reģistrāciju vai tāda uzņēmuma reģistrāciju, kurš pārstāv trešās valsts barības ražošanas uzņēmumu. Noteikumu projekts precizē noteikumu Nr. 730 2. pielikumu, papildinot to ar uzņēmējdarbības veidiem, kas noteikti noteikumu projekta 1. un 4.punktā. Noteikumu projekts papildina noteikumus Nr.730 ar 4.pielikumu, kurā dota deklarācijas veidlapa, ko reģistrējoties aizpilda uzņēmums, kurš pārstāv trešās valsts barības ražošanas uzņēmumu. Noteikumu projekts tehniski precizē noteikumu Nr. 730 pielikumos norādāmo kontaktiformāciju**.** |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais tiesiskais regulējums attiecas uz dienestu, datu centru un barības apritē iesaistītajiem uzņēmumiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu skar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas (EK) 2015/786, ar ko nosaka pieņemamības kritērijus detoksikācijas procesiem, kas piemēroti dzīvnieku barībai paredzētiem produktiem, kā paredzēts Eiropas Parlamenta un Padomes Direktīvā 2002/32/EK, 6.panta 1.punkts | Projekta 1.punkts (3.5.) | ES tiesību akta vienība tiek pārņemta pilnībā. | Neparedz stingrākas prasības. |
| 2005. gada 12. janvāra Regulas (EK) 183/2005, ar ko paredz barības higiēnas prasības, 17.pants | Projekta 4.punkts (4.10.) | ES tiesību akta vienība tiek pārņemta pilnībā. | Neparedz stingrākas prasības. |
| 2005. gada 12. janvāra Regulas (EK) 183/2005, ar ko paredz barības higiēnas prasības, 24.pants | Projekta 3.punkts (4.12.)  | ES tiesību akta vienība tiek pārņemta pilnībā | Neparedz stingrākas prasības. |
| 2005. gada 12. janvāra Regulas (EK) 183/2005, ar ko paredz barības higiēnas prasības, 5.panta 1.punkts un 9.panta 3 punkts | Projekta 5. punkts (4.1) | ES tiesību akta vienības tiek pārņemtas daļēji | Neparedz stingrākas prasības |
| 2005. gada 12. janvāra Regulas (EK) 183/2005, ar ko paredz barības higiēnas prasības, 9.panta 3.punkts. | Projekta 6.punkts (5.) | ES tiesību akta vienība tiek pārņemta daļēji | Neparedz stingrākas prasības |
| 2005. gada 12. janvāra Regulas (EK) 183/2005, ar ko paredz barības higiēnas prasības, 9.panta 2.punkta “b” apakšpunkts, kā arī 14. un 15.pants. | Projekta 9.punkts (16.5.) | ES tiesību akta vienība tiek pārņemta pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija |  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļvietnē [www.zm.gov.lv](http://www.zm.gov.lv) sabiedriskajai apspriešanai. |
| 2. | Sabiedrības līdzdalība projekta izstrādē | Noteikumu projekts elektroniski tiks nosūtīts saskaņošanai biedrībai “Latvijas Dzīvnieku barības ražotāju un tirgotāju asociācija” un “Lauksaimnieku organizāciju sadarbības padome”.  |
| 3. | Sabiedrības līdzdalības rezultāti | Pēc publicēšanas Zemkopības ministrijas tīmekļvietnē ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu. Iebildumu un priekšlikumu nebija. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz institūciju funkcijām un struktūru. |
| 3. | Cita informācija | Nav. |

Zemkopības ministrs Jānis Dūklavs

Villa 67027196

Liga.Villa@zm.gov.lv